Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 389/14/2202	Galanta, 21.10.2014
EEČ : 2-17-313-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX ktorý bol zverený do výchovy a opatery matke XXXXX, nar. XXXXX, bytom XXXXX, XXXXX č. XXXXX napriek tomu, že mu zo Zákona o rodine vyplýva povinnosť vyživovať svojho syna, pričom rozsah vyživovacej povinnosti mu bol upravený rozsudkom Okresného súdu v Galante, č. k. XXXXX zo dňa 13. 09. 2012, ktorý nadobudol právoplatnosť dňa 13. 10. 2012, na sumu 100,- Eur mesačne, vždy do 15-teho dňa v kalendárnom mesiaci k rukám matky, avšak túto svoju vyživovaciu povinnosť si riadne neplnil od mesiaca január 2014 až do mesiaca september 2014, čím mu takto na výživnom vznikol dlh vo výške 880,- Eur,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia Policajného zboru Galanta sp. zn. ORP-XXXXX zo dňa 13.5.2014 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX za prečin zanedbanie povinnej výživy podľa § 207 ods. 1 Tr. zák. na tom skutkovom základe, ako je uvedené vo výrokovej časti uznesenia. 

	Počas skráteného vyšetrovania boli vo veci vypočutí: obvinený XXXXX a svedkyňa - poškodená XXXXX.    
 
	Obvinený vo svojej výpovedi uviedol, že je pravdou, že na svojho syna Milana neplatil výživné tak, ako mu to bolo kladené za vinu uznesením o vznesení obvinenia. Svoj nedoplatok na výživnom však chce dodatočne uhradiť. 

	Svedkyňa - poškodená XXXXX vo svojej výpovedi potvrdila neplnenie výživného obvineným.  Zároveň uviedla, že na jej syna XXXXX neplnenie výživného obvineným nemalo trvalo nepriaznivé následky. 
	Poškodená XXXXX potvrdila, že so strany obvineného bol dodatočne uhradený dlh na výživnom za obdobie od mesiaca január 2014 až do mesiaca september 2014 vrátene vo výške 880 Eur.  

	Doklad o zaplatení výživného za obdobie od mesiaca január 2014 až do mesiaca september 2014 vrátane vo výške 880 Eur je súčasťou vyšetrovacieho spisu (č. l. 46).  
               
	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.             

	Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

	Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 ods. 1 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho syna Milana trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor